Az Erőmű legyen veled! | BOON
2005.10.23 13:57
Könnyű érintés címmel tartott vizuális kommunikációt az Erőmű Kortárs Művészeti Egyesület szombaton este az Egyetemváros melletti volt Fűtőmű épülete mellett.
Az akciót a Tér Kép és az Aldebaran Egyesülettel közösen mutatták be. Az elhagyatott épület kéményére és falára animációt vetítettek. A zenével kísért vetítés során szimbólumok, az egyesületek által készített alkotások, nevek, és az Erőmű legyen veletek felírat jelent meg a romos falakon.
Zemlényi Attila, az Erőmű egyesület elnöke elmondta, az ingatlan kortárs művészeti központtá alakítását az elmúlt egy évben többször kezdeményezték. A szaktárca és a város kulturális vezetői ismerik és elismerik az egyesület programját, de az egyetem vezetése nem hajlandó tudomást venni róluk.
Az akcióval az egyesület szerette volna bizonyítani, hogy létezik a városban egy olyan humán erőforrás, amely jobbító szándékkal szeretne fel lépni. Ezért „érintjük” meg könnyen az épületet – hangsúlyozta az elnök.